Presuda Općeg suda od 2. listopada 2024. – Silgan Holdings i dr./Komisija
(predmet T-589/22)1
„Tržišno natjecanje – Zabranjeni sporazumi – Tržište metalne ambalaže – Odluka kojom se utvrđuje povreda članka 101. UFEU-a – Suradnja Komisije i tijela država članica nadležnih za tržišno natjecanje – Pokretanje ispitnog postupka od strane Komisije na zahtjev nacionalnog tijela nadležnog za tržišno natjecanje – Rok za ustupanje – Obveza obrazlaganja – Legitimna očekivanja – Načelo supsidijarnosti – Prava obrane – Proporcionalnost – Načelo dobre uprave – Protutužba za ponovno određivanje iznosa novčane kazne nakon postupka nagodbe”
Jezik postupka: njemački
Stranke
Tužitelji: Silgan Holdings, Inc. (Stamford, Connecticut, Sjedinjene Američke Države), Silgan Holdings Austria GmbH (Beč, Austrija), Silgan International Holdings BV, (Maarsbergen, Nizozemska), Silgan Metal Packaging Distribution GmbH (Meissen, Njemačka), Silgan White Cap Manufacturing GmbH (Hanover, Njemačka) (zastupnici: D. Seeliger, H. Wollmann, R. Grafunder, Y.-K. Gürer i E. Venot, odvjetnici)
Tuženik: Europska komisija (zastupnici: A. Kiel, G. Meessen i L. Wildpanner, agenti)
Intervenijenti u potporu tuženiku: Savezna Republika Njemačka (zastupnici: J. Möller i R. Kanitz, agenti), Vijeće Europske unije (zastupnici: A.-L. Meyer, T. Haas, A. Jensen i N. Brzezinski, agenti)
Predmet
Svojom tužbom na temelju članka 263. UFEU-a, tužitelji zahtijevaju poništenje Odluke Komisije C(2022) 4761 final od 12. srpnja 2022. o postupku na temelju članka 101. UFEU-a (AT.40522 – Metalna ambalaža) u dijelu u kojem se na njih odnosi. Europska komisija protutužbom zahtijeva povećanje iznosa novčane kazne izrečene tužiteljima.
Izreka
Tužba se odbija.
Odbija se protutužba Europske komisije.
Silgan Holdings, Inc., Silgan Holdings Austria GmbH, Silgan International Holdings BV, Silgan Metal Packaging Distribution GmbH i Silgan White Cap Manufacturing GmbH snosit će vlastite troškove i 90 % Komisijinih troškova.
Komisija će snositi 10 % vlastitih troškova.
Savezna Republika Njemačka i Vijeće Europske unije snosit će svaki svoje troškove.
____________
1     SL C 424., 7. 11. 2022.